سوپاو عێراقی جە ۲۰و ئایاریوە حۊل مڎۊ جە دۊروبەرو کامپو پەنابەرا گەشمەرڎە ڕوستەم جودی (مەخمور)ینە خەندەق هورکەنۊ، کامپەکەی تەلبەن کەرۊ و بورجی چەمڎاریش چنە بنیۊرە. حەر جە ڕۊی یوۋەمۊ حەتا ئیسە پەنابەرەکۍ مەخموری وەران ۋەر پا حۊلا مرڎېنېوە و وەرەنگاری مکەرا.
خەڵکو کامپەکەی ماوەو ۱۲ ڕۋان بە شەو و ڕۊ وەرەنگاری مکەرا. حەرپاسە سەروازە عێراقییەکېچ ماوەو ١٢ ڕۋان موزیڕېنۍ سەرو ئانەی کامپەکەی تەلبەن کەرا و پۍ ئانەیچ گرڎ ڕۋۍ وەردەوامېنۍ جە حۊل و فشارەکاشا.
خەڵکو کامپو پەنابەرا مەخموریچ هېزی شەوۍ جە خېمەکا مدرامانینە تا سەعبۍ پاسەوانیشا کەرڎ و حەتا ئیسەیچ ئا مدرامانە وەردەواما.
هـ . ش
